02014760412000008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1476 


4 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του τύπου υπηρεσιακής σφραγίδας των 


Ελεγκτικών Υπηρεσιών Τελωνείων (ΕΛ.Υ.Τ.) του 
Υπουργείου Οικονομικών και των υπευθύνων φύ¬ 
λαξης αυτής. 1 

Τροποποίηση του άρθρου 137 του Κώδικα Τροφίμων. 2 
Έγκριση διορισμού μελών Διοικητικού Συμβουλίου 

του Ιδρύματος «Παναγία Η Ακρωτηριανή». 3 

Ανάθεση έργου με μίσθωση από το Ταμείο Ασφαλίσε- 

ως Προσωπικού ΟΤΕ. 4 

Τ ροποποίηση κανονισμού κατάρτισης και τήρησης μη¬ 
τρώου Επιθεωρητών Εμπειρογνωμόνων και Ελε¬ 
γκτών αγροτικών προϊόντων. 5 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «Δημοτικοί Παιδικοί Σταθμοί Χολαργού». 6 
Τροποποίηση της 3641/6.12.1995 απόφασης Νομάρ¬ 
χη Αρκαδίας. 7 


Μεταφορά στο Τμήμα Εικαστικών Τεχνώντης ΑΝΩΤΑ¬ 
ΤΗΣ ΣΧΟΛΗΣ ΚΑΛΩΝ ΤΕΧΝΩΝ μιάς (1) κενής θέ¬ 
σης Διδακτικού - Ερευνητικού Προσωπικού (ΔΕΠ) 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 12902/Γ-426 απόφαση 
των Υπουργών Εθνικής Οικονομίας - Οικονομικών - 
Μεταφορών και Επικοινωνιών. 9 


ΑΠΟΦΑΣΕΙ Σ 

Αριθ. 1099552/1325/0006Δ (1) 

Καθορισμός του τύπου υπηρεσιακής σφραγίδας των Ελε¬ 
γκτικών Υπηρεσιών Τελωνείων (ΕΛ.Υ.Τ.) του Υπουργεί¬ 
ου Οικονομικών και των υπευθύνων φύλαξης αυτής. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 7 του Ν. 48/1975 «Περί της Εθνικής Ση¬ 
μαίας της Ελλάδος, του Εμβλήματος της Ελληνικής Δημο¬ 
κρατίας, του όρκου των αναλαμβανόντων δημοσίαν εν γέ- 


νει υπηρεσίαν, του τύπου των σφραγίδων των Δημοσίων 
Αρχών και των εγγράφων τούτων» (ΦΕΚΑ’ 108). 

β) του Π.Δ. 203/2000 «Κατάργηση Διεύθυνσης Ελέγχου 
Τελωνειακών Αρχών (ΔΙ.Ε.Τ.Δ.) και σύσταση Ελεγκτικών 
Υπηρεσιών Τελωνείων (ΕΛ.Υ.Τ.) (ΦΕΚ Α183), με τις οποίες 
καταργήθηκε η Διεύθυνση Ελέγχου Τελωνειακών Αρχών 
(ΔΙ. Ε.Τ.Α.) καισυστάθηκαντρεις Ειδικές Αποκεντρωμένες 
Τελωνειακές Υπηρεσίες επιπέδου Διεύθυνσης, με τίτλο: 
ί) «Ελεγκτική Υπηρεσία Τελωνείων (ΕΛ.Υ.Τ.) Αττικής 
ϋ) «Ελεγκτική Υπηρεσία Τελωνείων (ΕΛ.Υ.Τ.) Θεσσαλο¬ 
νίκης & 

ίϋ) «Ελεγκτική Υπηρεσία Τελωνείων (ΕΛ.Υ.Τ.) Πάτρας 

2. Την αριθμ. 1083347/1114/0006 Β/25.9.2000 (ΦΕΚ 
1216 Β/4.10.2000) απόφαση του Υπουργού Οικονομικών, 
με την οποία ορίστηκε ως χρόνος έναρξης λειτουργίας 
των Ελεγκτικών Υπηρεσιών Τελωνείων (ΕΛ.Υ.Τ.) Αττικής, 
Θεσσαλονίκης και Πάτρας η 1η Ιανουάριου 2001. 

3. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Ορίζουμε όπως οι Ελεγκτικές Υπηρεσίες Τελωνείων 
(ΕΛ.Υ.Τ.) Αττικής, Θεσσαλονίκης και Πάτρας του Υπουρ¬ 
γείου Οικονομικών έχουν ιδίαν σφραγίδα. Ο τύπος και το 
Περιεχόμενο αυτής θα είναι ο προβλεπόμενος από τις δια- 
τάξειςτηςπαρ. 3του άρθρου 6του Ν. 48/1975 (ΦΕΚ Α108). 
Η φύλαξη της σφραγίδας αυτής ανατίθεται ως εξής: 
ί) της Ελεγκτικής Υπηρεσίας Τελωνείων (ΕΛ.Υ.Τ.) Αττικής 
στον Προϊστάμενο του Τμήματος Γενικών θεμάτων αυτής & 
ϋ) των Ελεγκτικών Υπηρεσιών Τελωνείων (ΕΛ.Υ.Τ.) Θεσ¬ 
σαλονίκης και Πάτρας στον προϊστάμενο του Τμήματος 
Γ ενικών θεμάτων και Νομικής Υποστήριξης αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2000 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 548/2000 (2) 

Τροποποίηση του άρθρου 137 του Κώδικα Τροφίμων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Το έγγραφο της Διεύθυνσης Τροφίμων του Γενικού 
Χημείου του Κράτους αριθ. 3003851/564/2000. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β) Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεως του Γε¬ 
νικού Χημείου του Κράτους», όπως αντικαταστάθηκε από 
την παράγραφο 6 του άρθρου 11 του Νόμου 2343/95. 
(Φ.Ε.Κ. 211/Α/11.10.1995). 

γ) Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

δ. Το άρθρο 1 του Νόμου 115/1975 «Περίτροποποιήσε- 
ως διατάξεων τίνων του Ν. 4328/1929» (Φ.Ε.Κ. 
172/Α/1975). 

ε. Την απόφαση 1078204/927/0006Α/6-8-1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών (Φ.Ε.Κ. 
517/Β/1992). 

στ. Την υπ’ αριθ. 1039386/441/Α0006/21.4.2000 Κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Φ.Ε.Κ. 571/Β/2000). 

ζ. Τις διατάξεις του άρθρου 29 Ατού Ν. 1558/1985 (137 
Α’) όπως το άρθρο αυτό προστέθηκε με το άρθρο 27 του 
Ν. 2081/1992 (154Α') και αντικαταστάθηκε από το άρθρο 
1 παρ. 2α του Ν. 2469/1997 (38 Α') και το γεγονός ότι από 
την παρούσα απόφαση δεν προκαλείται δαπάνη σε βά¬ 
ρος του Κρατικού Προϋπολογισμού, αποφασίζουμε: 

Εγκρίνουμε την απόφαση αριθ. 548/2000 του Ανωτάτου 
Χημικού Συμβουλίου η οποία ελήφθη κατά τη συνεδρίαση 
της 10.10.2000 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την τροποποίηση του άρθρου 137 του Κώ¬ 
δικα Τροφίμων ώστε να μην υπάρχει αντίφαση με άλλες 
διατάξεις του Κώδικα Τροφίμων που έχουν τροποποιηθεί 
σύμφωνα με την Κοινοτική Νομοθεσία ως εξής: 

1) Στην παράγραφο 1 γίνονται οι ακόλουθες τροποποι¬ 
ήσεις: 

α) Στο εδάφιο α, αντικαθίσταται το μέρος που αφορά το 
χρησιμοποιούμενο γάλα και το υπόλοιπο κείμενο παρα¬ 
μένει ως έχει. 

α) «Παγωτά» νοούνται προϊόντα που παρασκευάζονται 
με ανάμιξη είτε γάλακτος από τα είδη και κατηγορίες που 
αναφέρονται στα άρθρα 79 και 80 του Κώδικα Τροφίμων 

και σε συνδυασμό μεταξύ τους είτε χυμού φρούτων. 

β) Τροποποιείται το εδάφιο γ ως εξής: 
γ) Το γάλα που χρησιμοποιείται για την παρασκευή πα¬ 
γωτών πρέπει να έχει υποστεί θερμική επεξεργασία ή να 
προέρχεται από πρόσφατο άρμεγμα καλά βρασμένο. 

2) Στην παράγραφο 6 καταργείται το εδάφιο στ. 

3) Στην παράγραφο 7 γίνονται οι ακόλουθες τροποποι¬ 
ήσεις: 

α) Τροποποιείται το εδάφιο α ως εξής: 
α) «Παγωτά στιγμιαίας παρασκευής» (χωνάκι) νοούνται 
ιδιαίτεροι τύποι παγωτών, που προσφέρονται στον κατα¬ 
ναλωτή αμέσως μετά την παρασκευή τους από ειδικό μη¬ 
χάνημα αυτόματης ψύξης και παρασκευάζονται από ανά¬ 
μιξη γάλακτος, όπως αναφέρεται στο εδάφιο α της παρα¬ 
γράφου 1 αυτού του άρθρου ή χυμών φρούτων με 
ζαχαρούχες γλυκαντικές ύλες, 
β) Καταργείται το εδάφιο β. 

4) Στην παράγραφο 8 καταργείται το εδάφιο ε. 

Ο Πρόεδρος Η Γραμματέας 

ΝΙΚ. ΧΑΤΖΗΧΡΗΣΤΙΔΗΣ ΕΛ. ΠΑΛΛΑΡΗ 


Τα μέλη: Ν. Κατσίμπας, Α. Επιφανείου, Δ. Μαντέλης, Χρ. 
Καλαντζόπουλος, Ε. Ροζάκου, I. Γαγλίας, Κ. Καψάλης. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Αθήνα, 9 Νοεμβρίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 1065633/3085/Β0011 (3) 

Έγκριση διορισμού μελών Διοικητικού Συμβουλίου του 
Ιδρύματος «Παναγία Η Ακρωτηριανή». 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την αριθμ. 8688/7.12.1991 πράξη της συμβολαιογρά¬ 
φου Σητείας Βικτωρίας συζ. Γεωργίου Κουνελάκη-Κου- 
τσοδόντη, με την οποία ο Σεβασμιότατος Μητροπολίτης 
Ιεραπύτνης και Σητείας Φιλόθεος, σύστησε κοινωφελές 
Ίδρυμα με την επωνυμία «Παναγία Η Ακρωτηριανή» και με 
έδρα την Ιερά Σταυροπηγιανή Μονή Παναγία της Ακρω- 
τηριανής και Ιωάννου του Θεολόγου Τοπλού Σητείας. 

2. Τις διατάξεις των άρθρων: α) 99 του Α.Ν. 2039/39 και 
β) 4 παραγρ. 3 από 27-5-92 Π. Δ/τος. 

3. Το αριθμ. 3/9.5.2000 πρακτικό συνεδρίασηςτου Ιδρύ¬ 
ματος. 

4. Την αριθμ. 28/2.10.2000 Γνωμοδότηση του Συμβουλί¬ 
ου Εθνικών Κληροδοτημάτων. 

5. Τις διατάξεις του άρθρου 1 του Π. Δ/τος 129/9.4.92 
(ΦΕΚ 65/Α) «Περιορισμός συναρμοδιοτήτων κατά την έκ¬ 
δοση υπουργικών αποφάσεων σε θέματα αρμοδιότητας 
Υπουργείων». 

6. Την αριθμ. 1039386/441/Α0006/21.4.2000 (ΦΕΚ 571/ 
Β/21.4.2000) κοινή απόφαση του Πρωθυπουργού και του 
Υπουργού Οικονομικών σχετικά με την ανάθεση αρμοδιο¬ 
τήτων του Υπουργού Οικονομικών στους Υφυπουργούς 
Οικονομικών. 

7. Την αριθμ. 1043053/483/Α0006/9.5.2000 (ΦΕΚ 
622/Β/10.5.2000) απόφαση του Υφυπουργού Οικονομι¬ 
κών, με την οποία μεταβιβάστηκε η εξουσία να υπογρά¬ 
φουν «Με εντολή Υφυπουργού» στους Γ ενικούς Γ ραμμα- 
τείςτου Υπουργείου Οικονομικών, αποφασίζουμε: 

Εγκρίνουμε τον επαναδιορισμό ως μελών του Διοικητι¬ 
κού Συμβουλίου του ιδρύματος «Παναγία η Ακρωτηρια- 
νή» για μια διετία των εξής: 

1. Σπανουδάκη Φιλόθεου, Αρχιμανδρίτη, Ηγουμένου 
Ι.Μ. Τοπλού, 

2. Γουλιέλμου Γεωργίου, εφημερίου Σητείας, 

3. Κουρουπάκη Νικολάου, δημάρχου Σητείας, 

4. Καφεσάκη Γεωργίου, Δημοτικού Συμβούλου Ιταμού 

5. Λεβαντάκη Χαραλάμπου, Πολιτικού Μηχανικού, 

6. Τσαντάκη Ιωάννου, Δικηγόρου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Νοεμβρίου 2000 
Με εντολή Υφυπουργού 
Ο Γ ενικός Γ ραμματέας 
ΧΑΡΗΣΑΛΑΜΑΝΟΣ 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αριθ.Φ.51/3930 (4) 

Ανάθεση έργου με μίσθωση από το Ταμείο Ασφαλίσεως 
Προσωπικού ΟΤΕ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν. 2527/97 και του άρ¬ 
θρου 17τουΝ. 2747/99. 

2. Την ΔΙΠΠ/Φ.ΕΓΚΡ.07/24/2934 /10.10.2000 απόφαση 
της Επιτροπής του άρθρου 2 παρ. 1 της 55/98 ΠΥΣ. 

3. Την 5777/20.1.2000 γνωμοδότηση του Νομικού Συμ¬ 
βούλου του Τ.Α.Π.Ο.Τ.Ε. 

4. Την 80027/8.5.2000 (ΦΕΚ 610/Β/9.5.2000) απόφαση 
ανάθεσης αρμοδιοτήτων στους Υφυπουργούς Εργασίας 
και Κοινωνικών Ασφαλίσεων. 

5. Την απόφαση ΔΙΔΚ/Φ1/2/11187/12.5.2000 
(ΦΕΚ/630/Β/ 2.5.2000) του Πρωθυπουργού και του 
ΥΠΕΣΔΔΑ «Ανάθεση αρμοδιοτήτων στους Υφυπουργούς 
ΕΣΔΔΑ», αποφασίζουμε: 

Καθορίζουμε τον αριθμό των προσώπων που μπορεί το 
Ταμείο Ασφαλίσεως Προσωπικού Ο.Τ.Ε. να αναθέσει έργο 
με μίσθωση, σε τριάντα (30) ελεγκτές ιατρούς διαφόρων ει¬ 
δικοτήτων, τρεις (3) οδοντιάτρους και δύο φαρμακοποιούς, 
για χρονικό διάστημα ενός (1) έτους για τον έλεγχο της ια¬ 
τρικής, νοσοκομειακής και φαρμακευτικής περίθαλψης των 
άμεσα και έμμεσα ασφαλισμένων του, οι οποίοι ανέρχονται 
σε εκατόν εβδομήντα χιλιάδες (170.000) περίπου. 

Οι γιατροί αυτοί θα πρέπει να είναι πτυχιούχοι ιατρικής 
σχολήςτης ημεδαπής ή ισοτίμου σχολήςτης αλλοδαπής και 
να έχουν άδεια άσκησης επαγγέλματος. Οι φαρμακοποιοί 
θα πρέπει να είναι πτυχιούχοι ανώτατης φαρμακευτικής 
σχολής της ημεδαπής ή ισοτίμου σχολής της αλλοδαπής. 

Η ετήσια αμοιβή για κάθε έναν από τους ανωτέρω θα 
ανέλθει στο ποσό των 4.200.000 δρχ. και η συνολική δα¬ 
πάνη που θα προκληθεί από την ανάθεση αυτή θα ανέλθει 
στο ποσόν των εκατόν σαράντα επτά εκατομμυρίων 
(147.000.000) δρχ. και θα βαρύνει το ειδικό και τακτικό 
αποθεματικό του κλάδου Ασθένειας του προϋπολογι¬ 
σμού του Τ.Α.Π.Ο.Τ.Ε. έτους 2000. Το έργο τους δεν ανά¬ 
γεται στον κύκλο των καθηκόντων των υπαλλήλων του Τα¬ 
μείου, θα παρέχεται στα ιδιωτικά τους ιατρεία ή στα γρα¬ 
φεία του Ταμείου σε χρόνο ανεξάρτητο από το ωράριο 
λειτουργίας της υπηρεσίας και η εκτέλεσή του θα παρα- 
κολουθείται από τις Υπηρεσίες του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2000 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

Λ. ΤΖΑΝ ΗΣ ΝIΚΟΣ ΦΑΡΜΑΚΗΣ 

-♦- 

Αριθ. 398385 (5) 

Τροποποίηση κανονισμού κατάρτισης και τήρησης μη¬ 
τρώου Επιθεωρητών Εμπειρογνωμόνων και Ελεγκτών 
αγροτικών προϊόντων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1) Τα άρθρα 30.32 παρ.2 εδ.ε' και 40 Ν. 2637/98 (ΦΕΚ 
200/Α/98). 


2) Το άρθρο 29 Α Ν. 1558/85 « Κυβέρνηση και Κυβερνη¬ 
τικά όργανα (ΦΕΚ 137/Α/85) όπως αυτό προστέθηκε με το 
άρθρο 27 Ν. 2081/92 (ΦΕΚ 154/Α/92) και τροποποιήθηκε 
με την περίπτωση α' της παραγρ.2 του άρθρου 1 Ν. 
2469/97 (ΦΕΚ 38/Α/97). 

3) Τηναριθμ. 40533/9/3/00 (ΦΕΚ 404/Β/28/3/00) απόφα¬ 
ση Υπουργού Γεωργίας «Κανονισμός κατάρτισης και κύ¬ 
ρωσης μητρώου Επιθεωρητών Εμπειρογνωμόνων και 
Ελεγκτών αγροτικών προϊόντων». 

4) Την αριθμ. 6/23η/19/10/2000 απόφαση ΔΣ του ΟΠΕ- 
ΓΕΠ. 

5) Το ότι απότις διατάξεις της παρούσας απόφασης δεν 
προκαλείται δαπάνη εις βάρος του προϋπολογισμού του 
ΝΠΙΔ-ΟΠΕΓΕΠ και του Κρατικού Προϋπολογισμού, απο¬ 
φασίζουμε: 

1. Τροποποιούμε την αριθμ. 40533/9/3/00 απόφασή μας 
«Κανονισμός Κατάρτισης και τήρησης μητρώου Επιθεω¬ 
ρητών, Εμπειρογνωμόνων και Ελεγκτών αγροτικών προϊ¬ 
όντων» και ειδικώτερα επιμέρους διατάξεις αυτής ως 
εξής: 

Α. Άρθρο 3 παράγρ. 2 - Δικαίωμα υποβολής αίτησης 
έχουν όσοι πληρούν κατά ελάχιστο τις παρακάτω προϋ¬ 
ποθέσεις. 

Β. Άρθρο 4 παράγρ. 6-0 αριθμός 80 αντικαθίσταται με 
τον αριθμό 20. 

Γ. Άρθρα 5 παρ. 4 εδ. α - Ένα ειδικό εμπειρογνώμονα 
εγνωσμένου κύρους σε αντικείμενα του εδ. α ϋ της παρ. 2 
του άρθρου 3, με τον αναπληρωτή του, που ορίζεται από 
το Διοικητικό Συμβούλιο του ΟΠΕΓΕΠ. 

Δ' Άρθρα 5 παρ.4’ εδ. γ' - προστίθεται παράγραφος ως 
εξής: 

Τα μέλη της επιτροπής που ορίζονται από τα εδάφια β' 
και γ' πρέπει να πληρούν τουλάχιστον τις προϋποθέσεις 
που αναφέρονται στο εδάφιο α' της παραγρ. 2 του άρ¬ 
θρου 3. 

2. Κατά τα λοιπά ισχύει ως έχει η αριθμ. 40533/9/3/00 
απόφασή μας. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. 44217 (6) 

Έγκριση του Οργανισμού Εσωτερικής Υπηρεσίας του 
Ν.Π.Δ.Δ. «Δημοτικοί Παιδικοί Σταθμοί Χολαργού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Τις 28/2000 και 54/2000 αποφάσεις του Δημοτικού 
Συμβουλίου του Δήμου Χολαργού με τις οποίες εκφράζει 
τη σύμφωνη γνώμη του για τις 18/99,17/2000 αποφάσεις 
του Διοικητικού Συμβουλίου του Ν.Π.Δ.Δ. «Δημοτικοί Παι¬ 
δικοί Σταθμοί». 

4. Τη σύμφωνη γνωμοδότηση του Υπηρεσιακού Συμ¬ 
βουλίου που διατυπώθηκε στο 9/2000 πρακτικό του, απο¬ 
φασίζουμε: 

Εγκρίνουμε τις 18/99 και 17/00 αποφάσεις του Διοικητι¬ 
κού Συμβουλίου του Ν.Π.Δ.Δ. «Δημοτ. Παιδ. Σταθμοί Χο- 
λαργού» περί ψηφίσεως του Οργανισμού Εσωτερικής 
Υπηρεσίας αυτού ως εξής: 

Οργανισμός Εσωτερικής Υπηρεσίας 
Δημοτικοί Παιδικοί Σταθμοί Δήμου Χολαργού 

Άρθρο 1 

Η υπηρεσία των Ν.Π. ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ 
συγκροτείται σε Διεύθυνση Βρεφονηπιακών και Παιδικών 
Σταθμών με τα παρακάτω τμήματα και γραφεία. 

Άρθρο 2 

Η ανωτέρω οργανική μονάδα διαρθρώνεται στα ακό¬ 
λουθα τμήματα: 

1. Τμήμα Α'Βρεφονηπιακού Σταθμού 

2. Τμήμα Β' Βρεφονηπιακού Σταθμού 

3. Τμήμα Γ’ Παιδικού Σταθμού 

4. Τμήμα Δ/κού - Οικονομικού 

α. Γραφείο Προσωπικού 
β. Γ ραφείο Δ/κού Συμβουλίου 
γ. Γ ραφείο Πρωτοκόλλου Διεκπεραίωσης- Αρχείο 
δ. Γραφείο Λογιστηρίου -Ταμειακής Υπηρεσίας - Προ¬ 
μηθειών - περιουσίας και διαχείρισης υλικού 

Άρθρο 3 

Θέσεις Προσωπικού 

Οι οργανικές θέσεις του Ν.Π. Δημοτικοί Παιδικοί Σταθ¬ 
μοί του Δήμου Χολαργού είναι οι παρακάτω: 

1. Δύο (2) θέσεις κλάδου ΠΕ1 ή ΤΕ ή ΔΕ Διοικητικού- Λο¬ 
γιστικού 

2. Δύο (2) θέσεις κλάδου ΔΕ 1 Διοικητικού - Λογιστικού 

3. Δεκατρείς (13) θέσεις κλάδου ΠΕ 10 ή ΤΕ17 Νηπια¬ 
γωγών 

4. Έξι (6) θέσεις κλάδου ΤΕ 9 Βρεφονηπιοκόμων 

5. Εννέα (9) θέσεις κλάδου ΔΕ 8 βοηθών βρεφοκόμων 

6. Τρεις θέσεις κλάδου ΔΕ32 Μαγείρων 

7. Μία θέση (1) Κλάδου ΥΕ Βοηθών Μαγείρων 

8. Οκτώ (8) θέσεις κλάδου ΥΕ Βοηθητικού Προσωπικού 
Προσόντα διορισμού για τις παραπάνω θέσεις είναι τα 

προβλεπόμενα σύμφωνα με την ισχύουσα για τους ΟΤΑ 
νομοθεσία 

Εκτός των ως άνω θέσεων στον παρόντα οργανισμό 
προβλέπονται και οι ακόλουθες προσωρινές - προσωπο¬ 
παγείς θέσεις του προσωπικού που μετατάχθηκε αυτοδί¬ 
καια στο Ν.Π. «Δημοτικοί Παιδικοί Σταθμοί». 

Α/α Ονοματεπώνυμο Κλάδος Ειδικότητα Βαθμός 

1 Αλεξοπούλου Παναγιώτα ΠΕ Νηπιαγωγών (Προσωρινή) Α' 

2 Μαρία Βόντινα ΤΕ Νηπιαγωγών(Προσωρινή Α' 

3 Βαρδαβάκη Αριστέα ΤΕ Νηπιαγωγών(Προσωρινή) Α 

4 Τσίτρα Ρακιντζάκη Ευαγγελία ΤΕ Νηπιαγωγών(Προσωρινή) Α 

5 Μακρή- Κάλφα Ολυμπία ΤΕ Νηπιαγωγών(Προσωρινή) Β 

6 Κουμαριανού Μαρία ΤΕ Νηπιαγωγών(Προσωρινή) Β 


7 Σακουλέβα Αικατερίνη ΤΕ Βρεφονηπιοκομίας Β 

8 Μούσιου Αδαμαντία ΤΕ Βρεφονηπιοκομίας Β’ 

9 Σελλούντου Ευαγγελία ΔΕ Διοικητικού- Λογιστικού Γ 

10 Βασαλάκη Στυλιανή ΤΕ Βρεφονηπιοκομίας Γ' 

11 Μουρθανάση Αναστασία ΤΕ Βρεφονηπιοκομίας Δ’ 

12 Αθανασιάδου Δήμητρα ΥΕ Μαγείρων Δ' 

13 Χρυσοβέργη Ρουμπινή ΥΕ Μαγείρων Δ' 

14 Π ατσάλια Φωτεινή ΥΕ Βοηθητικών Εργασιών Γ' 

15 Αντωνάκη Ιωάννα ΥΕ Βοηθητικών Εργασιών Γ’ 

16 Παπαδοπούλου Καλλιόπη ΥΕ Βοηθητικών Εργασιών Δ' 

17 Μπατζάκη Ελευθερία ΥΕ Βοηθητικών Εργασιών Δ’ 


18 Χοϊδά Μαρίνα ΥΕ Βοηθητικών Εργασιών Δ' 

19 Αλεξανδροπούλου Ειρήνη ΥΕ Βοηθητικών Εργασιών Δ' 

Προσωπικό Αορίστου Χρόνου 
Σειρανίδη Βασιλική ΥΕ Βοηθητικών Εργασιών 

Θεοδωροπούλου Αγγελική ΥΕ Βοηθός Μαγείρου 

Άρθρο 4 

Οι προϊστάμενοι των οργανικών μονάδων του Ν.Π ορί¬ 
ζονται κατά οργανική μονάδα από τους κλάδους ΠΕ,ΤΕ, 
ΔΕ και ΥΕ ως εξής: 

Α. Ο Προϊστάμενος της Δ/νσης Δημοτικοί Παιδικοί 
Σταθμοί ορίζεται από τους κλάδους ΠΕ 1 και ΤΕ 16 με βαθ¬ 
μό Α'και ελλείψει τέτοιων με βαθμό Β. 

Β. Οι Προϊστάμενοι των τμημάτων ορίζονται ως εξής: 

1. Τμήμα Βρεφονηπιακών και Παιδικών Σταθμών από 
τους κλάδους ΠΕ ή ΤΕ 16 με βαθμό Α' 

Αν δεν υπάρχουν υπάλληλοι με Α’ βαθμό ορίζονται από 
υπαλλήλους με βαθμό Β και συγκεκριμένα από αυτούς 
που έχουν περισσότερα χρόνια, στο βαθμό αυτό. 

γ. Στο τμήμα Διοικητικού - Οικονομικού από τον κλάδο 
ΠΕΙ και ΤΕ 17 και ΔΕΙ με βαθμό Α' 

Αν δεν υπάρχουν υπάλληλοι με αυτό το βαθμό ορίζονται 
από υπαλλήλους με βαθμό Β. 

δ. Η κατανομή του προσωπικού σε Δ/νσεις-Τμήματα και 
Γ ραφεία γίνεται με απόφαση του Δ/κού Συμβουλίου. 

Προϊστάμενοι Δ/νσης τμημάτων και Γ ραφείου ορίζονται 
με απόφαση του Δ/κού Συμβουλίου μετά από απόφαση 
γνωμοδότηση του Υπηρεσιακού Συμβουλίου . 

Άρθρο 5 

Οι αρμοδιότητες και τα αντικείμενα κάθε υπηρεσιακής 
μονάδας που αναφέρονται στον οργανισμό αυτό καθορί¬ 
ζονται ως εξής: 

Α. ΠΡΟΪΣΤΑΜΕΝΟΣ ΔΙΕΥΘΥΝΣΗΣ ΠΑΙΔΙΚΩΝ ΚΑΙ ΒΡΕ¬ 
ΦΟΝΗΠΙΑΚΏΝ ΣΤΑΘΜΩΝ 

Στις αρμοδιότητές του ανήκουν: 

1. Η εποπτεία και ο έλεγχος των τμημάτων και γραφεί¬ 
ων που συγκροτούν τη Διεύθυνση. 

2. Ο συντονισμός η κατεύθυνση και η παροχή των απα¬ 
ραίτητων οδηγιών ανά τμήματα και γραφεία για την άσκη¬ 
ση των αρμοδιοτήτων σύμφωνα με τις διατάξεις του πα¬ 
ρόντος Οργανισμού και σχετικών Νόμων και διαταγμά¬ 
των. 

3. Η συγκέντρωση, η παρακολούθηση και η κοινοποίη¬ 
ση στα αρμόδια τμήματα, των διαταγμάτων , των Διοικη¬ 
τικών αποφάσεων που κοινοποιούνται στο Νομικό πρό¬ 
σωπο. 

4. Η τήρηση του εμπιστευτικού πρωτοκόλλου εφ’όσον 
δεντο τηρεί ο Πρόεδρος. 

5. Η παραλαβή της εισερχόμενης αλληλογραφίας, ο χα¬ 
ρακτηρισμός της για την κατανομή της σύμφωνα με το 
περιεχόμενό της. 

6. Η άσκηση γενικής Διοικητικής Εποπτείας στο προσω¬ 
πικό του Νομικού Προσώπου με οποιαδήποτε σχέση ερ¬ 
γασίας και εισήγηση στον πρόεδρο του Νομικού Προσώ¬ 
που κάθε θέματος που αφορά την εν γένει κατάστασή 
του. 

7. Ο έλεγχος και η θεώρηση όλων των καταστάσεων 
πληρωμής του προσωπικού των Νομικών προσώπων, των 
Χρηματικών Ενταλμάτων και λοιπών παραστατικών πριν 
υπογραφούν από τον Πρόεδρο του Νομικού Προσώπου. 

8. Η παροχή οδηγιών για τη σύνταξη του προϋπολογι¬ 
σμού του Νομικού Προσώπου η Εποπτεία κατάρτισήςτου 
καθώς και η επιμέλεια για τη σωστή εκτέλεσή του. 

9. Η υπογραφή κάθε βεβαιωτικού σημειώματος για τα 
έσοδα του Νομικού Προσώπου. 

10. Η μεταβίβαση κάθε Νομικού θέματος στην Νομική 
Υπηρεσία του Δήμου καθώς και τεχνικών θεμάτων στη 
Δ/νση Τεχνικών Υπηρεσιών του Δήμου 

11. Συνυπογράφει με το Διαχ/στη του Ν.Π. τις απαραί¬ 
τητες επιταγές του Ν.Π. 

12. Είναι μέλος του Διοικητικού Συμβουλίου του Ν.Π. 

Β. ΠΡΟΪΣΤΑΜΕΝΟΙ ΤΜΗΜΑΤΩΝ 

Καθήκοντα Προϊσταμένων 

1. Είναι υπεύθυνοι για την εύρυθμη λειτουργία του παι¬ 
δικού σταθμού και την τήρηση του εκπαιδευτικού προ¬ 
γράμματος. 

2. Μεριμνούν για την πιστή εφαρμογή του κανονισμού 
λειτουργίας του παιδικού Σταθμού και για την εκτέλεση 
αποφάσεων του Διοικητικού Συμβουλίου 

3. Φροντίζουν για την εσωτερική τάξη του σταθμού και 
για κάθε σημειούμενη παράβαση υποχρεούνται να ανα- 
φέρονται στον πρόεδρο του Διοικητικού Συμβουλίου ή 
στον Διευθυντή του Ν.Π. 

4. Προΐστανται όλων των υπαλλήλων του Παιδικού 
Σταθμού , εποπτεύουν για τη σωστή εκτέλεση των καθη- 
κόντωντους και συντονίζουντο έργο τους ανάλογα με τις 
ανάγκες που ανακύπτουν κάθε φορά. 

5. Συγκαλούν το προσωπικό του σταθμού για ενημέρω¬ 
ση καθοδήγηση και προγραμματισμό δραστηριοτήτων, 
υποχρεωτικά με την έναρξη λειτουργίας του σταθμού και 
όποτε κριθεί αναγκαίο. 

6. Συγκαλούν συγκέντρωση γονέων τουλάχιστον μια φο¬ 
ρά το χρόνο, ύστερα από απόφαση του Διοικητικού Συμ¬ 
βουλίου. Στη συγκέντρωση παρευρίσκονται , εκτός από 
τους ίδιους, ο Πρόεδρος και τα μέλη του Διοικητικού Συμ¬ 
βουλίου και το παιδαγωγικό προσωπικό. Σκοπός της συ¬ 
γκέντρωσης είναι η ενημέρωση των γονέων για ζητήματα 
που αφορούντα παιδιά και την λειτουργία του Σταθμού. 

7. Φροντίζουν για τη σωματική και ψυχική υγεία των νη¬ 
πίων σε συνεργασία με τον Παιδίατρο και αν διαπιστώ¬ 
σουν ένα πρόβλημα ενημερώνουν τους γονείς. 

8. Κατευθύνουν το προσωπικό καθαριότητας - βοηθητι¬ 
κών εργασιών επιμελούνται μέτρων προστασίας για την 
σωματική ακεραιότητα, επιβλέπουν την καθαριότητα του 
Σταθμού και φροντίζουν για την έγκαιρη παρασκευή του 
φαγητού και εποπτεύουν την κανονική διανομή τους. 

9. Μεριμνούν για την αναπλήρωση του παιδαγωγικού 
και βοηθητικού προσωπικού σε περίπτωση δικαιολογημέ¬ 
νης ή μη απουσίας του. Επίσης ασκούν κάθε άλλη αρμο¬ 
διότητα που θα του ανατίθεται με απόφαση του Δ.Σ. 

10. Επιμελούνται για τον εφοδιασμό του Σταθμού μετά 
αναγκαία τρόφιμα και λοιπά είδη και υλικά καθώς και για 
την καλή φύλαξη, συντήρηση και διάθεση αυτών. 

Υπογράφουν τα δελτία Εισαγωγής και Εξαγωγής υλι¬ 
κού. 

11. Καταρτίζουν το πρόγραμμα διατροφής , σύμφωνα 
με τις σύγχρονες παιδιατρικές απόψεις για την υγιεινή 
διατροφή των παιδιών, όπως προβλέπεται από τον κανο¬ 
νισμό λειτουργίας σε συνεργασία με τον Διευθυντή και το 
Διοικητικό Συμβούλιο. 

12. Ενημερώνουν την προϊσταμένη Δ/νσης για τη δια¬ 
γραφή των παιδιών. 


13. Κρατούντα κλειδιά του Σταθμού και της αποθήκης 

14. Τηρούν και ενημερώνουν καθημερινά τα παρακάτω 
βιβλία: 

α. Βιβλίο παρουσίας προσωπικού 

β. Βιβλίο διδαχθείσης ύλης που καταχωρεί και υπογρά¬ 
φει καθημερινά το παιδαγωγικό προσωπικό. 

15 Εισηγούνται στη Δ/ντρια για τον έγκαιρο εφοδιασμό 
των αιθουσών (υλικά εκπαιδευτικά -ψυχαγωγικά - συντή¬ 
ρηση κτιρίου κ.λ.π.) 

16. Απασχολούν τα νήπια με το ημερήσιο πρόγραμμα 
απασχόλησης - όταν δεν είναι απασχολημένοι με τα κα- 
θήκοντά τους δύο και μισή ώρες (2,5) από το κανονικό 
τους ωράριο. 

17. Συνεργάζονται με την Δ/ντρια - τον Παιδίατρο και ει¬ 
δικούς συνεργάτες για την εκπόνηση προγραμμάτων επί 
πλέον των καθημερινών δραστηριοτήτων του Παιδικού 
Σταθμού. 

Γ. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 

Α. Γ ραφείο Προσωπικού 

Στην αρμοδιότητά του ανήκουν: 

1. Η εφαρμογή της ισχύουσας κάθε φορά Νομοθεσίας 
σχετικά με την υπηρεσιακή κατάσταση του πάσης φύσε- 
ως προσωπικού του Νομικού Προσώπου. 

2. Η σύνταξη κατά νόμο των πινάκων αρχαιότητας των 
υπαλλήλων του Ν.Π. 

3 Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

4. Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατάξεις 
( συντάξεις), χορήγηση αδειών, πειθαρχικές υποθέσεις 
και η κοινοποίησή τους στο τμήμα λογιστικού. 

5. Η έκδοση πιστοποιητικών υπηρεσιακών μεταβολών 
για κάθε χρήση. 

6. Η έκδοση εγκυκλίων Προέδρου του Νομικού Προσώ¬ 
που που ρυθμίζουν τα εσωτερικά λειτουργικά προβλήμα¬ 
τα των υπηρεσιών. 

7. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Νομικού Προσώπου 
και η ενημέρωση σχετικά του Προέδρου του Νομικού 
Προσώπου. 

8. Η σύνταξη του σχεδίου πρότασης Οργανισμού Εσω¬ 
τερικής Υπηρεσίας του Νομικού Προσώπου προκειμένου 
να τεθεί υπόψη του Σωματείου των Εργαζομένων για να 
εκφράσει τη γνώμη του πριν διαβιβαστεί στο Διοικητικό 
Συμβούλιο για έγκριση. 

Β. Γ ραφείο Διοικητικού Συμβουλίου 

Στην αρμοδιότητά του ανήκουν: 

1. Η συνεργασία με τον Πρόεδρο του Νομικού Προσώ¬ 
που για την κατάρτιση των θεμάτων της ημερήσιας διάτα¬ 
ξης του Διοικητικού Συμβουλίου και η επιμέλειά της κοινο¬ 
ποίησης αυτών κατά τις κείμενες διατάξεις των συνεδριά¬ 
σεων στους Συμβούλους του Διοικητικού Συμβουλίου. 

2. Η επιμέλεια για την προετοιμασία των αποφάσεων 
των πιο πάνω οργάνων. 

3. Η τήρηση των πρακτικών των συνεδριάσεων του Δι¬ 
οικητικού Συμβουλίου. 

4. Η υποβολή αντιγράφων των αποφάσεων του Διοικη¬ 
τικού Συμβουλίου στην αρμόδια Διοικητική αρχή ή το Δη¬ 
μοτικό Συμβούλιο ανάλογα με το θέμα προς έγκριση. 

5. Η διαβίβαση στις αρμόδιες υπηρεσίες του Νομικού 
Προσώπου ή του Δήμου αποφάσεων σχετικών με το αντι¬ 
κείμενο της αρμοδιότητάς τους. 

6. Η τήρηση ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής Αρχής. 

Γ. Γραφείο Πρωτοκόλλου - Διεκπεραίωσης - Αρχείου 

Στην αρμοδιότητάτου ανήκουν: 

1. Η παραλαβή και η αυθημερόν πρωτοκόλληση, ευρε- 
τηρίαση πάσης φύσεως εισερχομένων εγγράφων. 

2. Η διανομή στις διευθύνσεις, τα τμήματα και τα γρα¬ 
φεία των εγγράφων προς έλεγχο και η τήρηση των πρω¬ 
τοτύπων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχομένου ή εξερχόμενου 
εγγράφου και η τήρηση των σχετικών βιβλίων παράδοσης 

5. Η τήρηση του γενικού αρχείου και η εισήγηση για την 
καταστροφή του θεωρούμενου σαν άχρηστου, όπου 
απαιτείται. 

6. Η τήρηση του αρχείου όλωντωνδιευθύνσεωντου Νο¬ 
μικού Προσώπου καθώς και του αρχείου της εφημερίδας 
της Κυβερνήσεως. 

7. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

Δ. Γ ραφείο Λογιστηρίου - Ταμειακής Υπηρεσίας -Προ¬ 
μηθειών -Περιουσίας και διαχείρισης υλικού. 

Στην αρμοδιότητάτου ανήκουν: 

1. Η ευθύνη είσπραξης των εισφορών και εισόδων του 
Νομικού Προσώπου 

2. Η Έκδοση των βεβαιωτικών σημειωμάτων των οίκο- 
θεν εισπράξεων των υπόχρεων όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 

4. Ο έλεγχος των προβλεπόμενων από το Νόμο δικαιο- 
λογητικών κάθε δαπάνης 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

6. Η αναγνώριση των πιστωτώντου Νομικού Προσώπου 
με την προσυπογραφή των πράξεων εκκαθάρισης, και έκ¬ 
δοσης των οικείων χρηματικών ενταλμάτων μέσα στις πι¬ 
στώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των από το Νόμο βιβλίων. 

9. Η σύνταξη μισθοδοτικών καταστάσεων όλου του 
προσωπικού του Νομικού προσώπου, η μέριμνα για την 
τακτική και έγκαιρη πληρωμή των πάσης φύσεως αποδο¬ 
χών όλων των μισθωτών του Νομικού Προσώπου και η 
εκτέλεση κάθε εργασίας που έχει σχέση με την ασφάλισή 
του. 

10. Η επιμέλεια για την παρακράτηση και απόδοση των 
προστίμων που επιβάλλουν στο προσωπικό καθώς και η 
συνεργασία του με το γραφείο προσωπικού για κάθε θέ¬ 
μα που αφορά τους εργαζομένους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία των Παιδικών Σταθμών με την άμε¬ 


ση επίβλεψη του προϊσταμένου του τμήματος και του Δι- 
ευθυντού. 

12. Η επιμέλεια της έγκαιρης και κανονικής παραλαβής 
από την αρμόδια επιτροπή κάθε προμήθειας και η ευθύνη 
παράδοσής τους στην αποθήκη των παιδικών σταθμών 
ανάλογα με τις ανάγκες τους. 

13. Η σύνταξη σχεδίων προϋπολογισμού-απολογισμού 
προκειμένου να τεθεί υπόψη των προϊσταμένων του τμή¬ 
ματος και της Δ/νσης πριν διαβιβαστεί στο Διοικητικό 
Συμβούλιο 

14. Η εκτέλεση της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

15. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

16. Η συγκέντρωση κάθε κινητής και ακίνητης περιου¬ 
σίας του Νομικού Προσώπου καθώς και η περιφρούρηση 
των δικαιωμάτων κυριότητας, νομής και κατοχής από το 
Νομικό Πρόσωπο της ακινήτου περιουσίας με την συνερ¬ 
γασία της Νομικής Υπηρεσίας του Δήμου. 

17. Η τήρηση αρχείου των κληροδοτημάτων και δωρε¬ 
ών του Νομικού Προσώπου. 

18. Η διενέργεια των πληρωμών προς τους δικαιού¬ 
χους. 

19. Η μέριμνα για την απόδοση των κάθε φύσεως κρα¬ 
τήσεων υπέρ τρίτων που αντιστοιχούν στα επιμέρους 
εντάλματα πληρωμής. 

20. Η διενέργεια χρηματικών δοσοληψιών μετιςτράπεζες. 

21. Είναι αρμόδιο για κάθε θέμα που έχει σχέση με τα οι¬ 
κονομικά του Ν.Π. 

Καθήκοντα Νηπιαγωγών 

1. Φροντίζουν για τη σωστή ψυχοσωματική υγεία και 
ψυχοκινητική εξέλιξη των παιδιών με εξατομίκευση του 
ημερήσιου προγράμματος ανάλογα με την ηλικία και τις 
ανάγκες τους. Απασχολούν τα παιδιά σύμφωνα με το 
ημερήσιο πρόγραμμα απασχόλησης και προσφέρουν σ’ 
αυτά με υπομονή και στοργή όλες τις δυνατότητες για 
να αναπτύξουν την προσωπικότητά τους, επιδιώκοντας 
συνεχώς να δημιουργήσουν σ’αυτά ικανότητα συγκέ¬ 
ντρωσης αυτενέργειας, εμπιστοσύνη στον εαυτό τους 
και τις προσωπικές δυνατότητές τους. Σε καμία περί¬ 
πτωση και για οποιοδήποτε λόγο δεν επιτρέπεται η κακή 
μεταχείριση των παιδιών (εκφοβισμός - σωματική ποι¬ 
νή). 

2. Εισηγούνταιστονπροϊστάμενοτουτμήματοςτις ανά¬ 
γκες εφοδιασμού του σταθμού για την εφαρμογή του 
προγράμματος μετά απαιτούμενα παιδαγωγικά υλικά. 

3. Βοηθούν τα φιλοξενούμενα παιδιά για την ικανοποίη¬ 
ση των ατομικών τους αναγκών. Παρακολουθούν τη δια¬ 
τροφή τους και την καθαριότητά τους, ενθαρρύνοντας 
την αυτοεξυπηρέτησή τους. 

4. Φροντίζουν για τη σωστή οργάνωση και τάξη των αι¬ 
θουσών. Παρακολουθούν τη συμπεριφορά των παιδιών 
και ενημερώνουν τον προϊστάμενο για κάθε ύποπτο σχε¬ 
τικά με την υγεία των παιδιών περιστατικό ή οποιοδήποτε 
άλλο θέμα. 

5. Τηρούν βιβλίο παρουσίας των παιδιών και ενημερώ¬ 
νουν τον προϊστάμενο στις περιπτώσεις απουσίας τους. 

6. Καταχωρούν και υπογράφουν καθημερινά τη διδα- 

χθείσα ύλη στο σχετικό βιβλίο που τηρείται από τον προϊ¬ 
στάμενο. 

7. Είναι υπεύθυνοι και υπόλογοι για τα εποπτικά μέσα δι¬ 
δασκαλίας και το εκπαιδευτικό υλικό που τους έχει διατε¬ 
θεί. 

8. Μεριμνούν για την ανάπαυση των παιδιών σύμφωνα 
με το πρόγραμμα ημερήσιας απασχόλησης. 

9. Διοργανώνουν εορταστικές εκδηλώσεις σε συνεργα¬ 
σία με τον προϊστάμενο του σταθμού. 

10. Μια παιδαγωγός και ένα άτομο από το βοηθητικό 
προσωπικό παρευρίσκονται υποχρεωτικά κατά την προ¬ 
σέλευση και αποχώρηση των παιδιών. 

11. Εκτελούν οποιαδήποτε άλλη υπηρεσία σχετικά με 
το έργο που τους ανατίθεται από τον προϊστάμενο. 

Βοηθοί Νηπιαγωγών 

Βοηθούν το παιδαγωγικό προσωπικό σε όλα τα καθή- 
κοντά του και εκτελούν τις οδηγίες που παίρνουν από αυ¬ 
τό. Σε περίπτωση απουσίας του παιδαγωγικού προσωπι¬ 
κού αντικαθιστούν αυτό απευθυνόμενοι στον προϊσταμέ- 
νο του σταθμού για βοήθεια και υποστήριξη 

Μαγείρισσα ή Μάγειρας 

1. Είναι υπεύθυνος ή για το μαγειρείο και την επιμελη¬ 
μένη και έγκαιρη Παρασκευή του φαγητού σύμφωνα με 
το διαιτολόγιο. Επιμελείται ιδιαιτέρως για την τήρηση 
όλων των όρων υγιεινής στους χώρους παρασκευής του 
φαγητού, εισηγούμένος ή κάθε σχετικό μέτρο. 

2. Φροντίζει γιατο σερβίρισματου προγεύματος καιτου 
μεσημεριανού φαγητού. 

3. Τακτοποιείτο μαγειρικά σκεύη και είδη εστιάσεως και 
φροντίζει για την καλή συντήρησή τους και λειτουργία 
τους, ευθυνόμενος/η για κάθε απώλεια ή αδικαιολόγητη 
καταστροφή. 

4. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για την 
διατήρηση της τάξης και της καθαριότητας του χώρου 
αυτού. 

5. Προτείνει τη λήψη κάθε μέτρου που θεωρεί αναγκαίο 
για την καλή λειτουργία του μαγειρείου. 

6. Εκτελεί κάθε άλλη εργασία που του ανατίθεται από 
τον προϊστάμενο. 

Βοηθός Μαγείρου 

1. Φροντίζει για την διανομή του φαγητού, βοηθά το 
βοηθητικό προσωπικό στη διανομή του φαγητού στα παι¬ 
διά και φροντίζει για την συγκέντρωση των ειδών εστία¬ 
σης μετά το τέλος τους. 

2. Βοηθά το μάγειρα ή τη μαγείρισσα στην προετοιμα¬ 
σία του φαγητού. 

3. Αναπληρώνει το μάγειρα σε περίπτωση απουσίας ή 
κωλύματος αυτού. 

Προσωπικό καθαριότητας - Βοηθητικών εργασιών 

1. Εκτελούν τις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός εκεί¬ 
νων του μαγειρείου και της αποθήκης. 

2. Είναι αποκλειστικά υπόλογοι για το γενικό ιματισμό 
του Σταθμού και παραλαμβάνουν από τον υπάλληλο των 
Κλάδων Διοικητικού - Λογιστικού ή Διαχειριστών, εκτός 
εκείνου που χρησιμοποιείται από κάποιο υπάλληλο των 
Κλάδων Βρεφονηπιοκομίας ή Νηπιαγωγών (προσωρινός) 


και οφείλουν να μεριμνούν για την καλή συντήρηση καθα¬ 
ριότητα και φύλαξη αυτού στον κατάλληλο χώρο, ευθυ- 
νόμενοι για κάθε απώλεια ή αδικαιολόγητη καταστροφή 
του. 

3. Βοηθούν το μάγειρα, σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για τη διανομή του φαγητού, παρευρί- 
σκονται δε στο χώρο τραπεζαρίας και βοηθούν τους 
υπάλληλους των Κλάδων Βρεφονηπιοκομίας ή Νηπιαγω¬ 
γών (προσωρινός), καθ’όλητη διάρκεια του φαγητού των 
παιδιών. 

5. Φροντίζουν μετά το τέλος του φαγητού, για την συ¬ 
γκέντρωση και μεταφορά στο χώρο του μαγειρείου των 
ειδών εστίασης. 

6. Βοηθούν εφόσον παρίσταται ανάγκη, στην προετοι¬ 
μασία των παιδιώντου νηπιακού τμήματος για τη μεσημε¬ 
ριανή τους ανάπαυση , καθώς και στην ετοιμασία αυτών 
για την αποχώρησή τους από το Σταθμό. 

7. Σε περίπτωση κωλύματος ή ασθένειας του υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο κλάδο βοηθητικού προσωπι¬ 
κού μαγειρείου, εκτελούν εκ περιτροπής τα καθήκοντα 
του μαγείρου, μέχρι την πρόσληψη εκτάκτου υπαλλήλου 
προς αναπλήρωση του κωλυομένου ή ασθενούντος. 

8. Επιλαμβάνονται της καθαριότητας των παιδιών του 
νηπιακού τμήματος. 

Γραφείο Παιδιάτρου 

1. Η παρακολούθηση της υγείας των παιδιών, αποτελεί 
παράλληλη υποχρέωση προς την αντίστοιχη οικογενεια¬ 
κή, του νομικού προσώπου και ενεργείται από Παιδίατρο 
είτε του Εθνικού Συστήματος Υγείας, είτε συνεργάτη του 
νομικού προσώπου ο οποίος επισκέπτεται αυτόν μια φορά 
το δεκαπενθήμερο ή συχνότερα εφόσον αυτό επιβάλλεται 
για λόγους ουσιαστικής άσκησης του ιατρικού ελέγχου. 

2. Για κάθε παιδί τηρείται Φάκελος Υγείας που ενημε¬ 
ρώνεται από το γιατρό. 

3. Σε τακτά χρονικά διαστήματα καλούνται οι γονείς σε 
ενημερωτικές συγκεντρώσεις σχετικά με θέματα υγιεινής 
των παιδιών. 

4. Η περιφρούρηση της υγείας του παιδιού αποτελεί 
επίσης υποχρέωση καιτου λοιπού προσωπικού του Σταθ¬ 
μού, το οποίο εφαρμόζει πιστά όλα τα απαραίτητα μέτρα 
υγιεινής και ασφάλειας και ευθύνεται για κάθε αμέλεια ή 
παράλειψη που μπορεί να έχει επίπτωση στην υγεία των 
παιδιών. Το προσωπικό των Σταθμών υποβάλλεται τακτι¬ 
κά σε προληπτικό ιατρικό έλεγχο, εφοδιάζεται δε με ατο¬ 
μικό βιβλιάριο υγείας που θεωρείται από την αρμόδια 
Υγειονομική Υπηρεσία. 

Άρθρο 6 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενες από τον παρόντα οργανι¬ 
σμό ρυθμίζεται με ειδικούς κανονισμούς των υπηρεσιών 
που εγκρίνονται από το Δ/κό Συμβούλιο. 

Άρθρο 7 

Από την ψήφιση του παραπάνω οργανισμού εσωτερι¬ 
κής υπηρεσίας του Ν. Π. Δημοτικοί Παιδικοί Σταθμοί προ- 
καλείται δαπάνη για το έτος 2.000 125.600.000 δρχ. και 
για τα επόμενα χρόνια το ύψος της δαπάνης προβλέπεται 

στα ίδια περίπου επίπεδα με αύξηση 20% κατά έτος και θα 
βαρύνει τους Κ.Α. 05,051,1-05,9α του προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 25 Οκτωβρίου 2000 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-♦- 

Αριθ. οικ. 3216 σχετ. 3641/95 (7) 

Τροποποίηση της 3641/6.12.1995 απόφασης Νομάρχη 
Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1. Την αριθ.πρωτ. 60885/4983 της 27-9/16.10.1990 
(ΦΕΚ 656 Β') «χορήγηση αδειών οικοδομής από Προέ¬ 
δρους Κοινοτήτων». 

2. Την αριθ.πρωτ. 77696/5775-εγκύκλιο 62/9-11-90-«οδη¬ 
γίες για την εφαρμογή της Απόφασης Υπουργού 
ΠΕ.ΧΩ.Δ.Ε. με αριθ. πρωτ. 60885/4983/27.9.90 -ΦΕΚ656 Β'. 

3. Την αριθ.πρωτ. 3641/6.12.1995 απόφαση Νομάρχη 
Αρκαδίας, αποφασίζουμε: 

Τροποποιούμε την αριθ. πρωτ. 3641/6.12.1995 απόφασή 
μας σε ό,τι αφορά την Επαρχία Κυνουρίας ως κάτωθι: Κα- 
στρί, Ορεινή Μελιγού, Βασκίνα, Άγιος Ιωάννης (Αγιάννης) 
δύναται ο Δήμαρχος να χορηγεί άδειες οικοδομών σύμφω¬ 
να με την αριθ. πρωτ. 60885/4983 της 27-9/16-10-1990 Από¬ 
φασης Υπουργού και την αριθ. πρωτ. 77696/5775/9.11.90, 
εγκύκλιο 62, για τα οικόπεδα που βρίσκονται εντός οικισμού 
και σε περιοχές εκτός εγκεκριμένου σχεδίου και εκτός ορίων 
οικισμών, εντός όμως των διοικητικών ορίων των. Κατά τα 
λοιπά ισχύει η αριθ. πρωτ. 3641/6.12.1995 απόφασή μας. 

Από τις διατάξεις αυτής της απόφασης δενπροκαλείται 
δαπάνη σε βάρος του προϋπολογισμού των πιο πάνω Δη¬ 
μοτικών Διαμερισμάτων του Νομού Αρκαδίας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Τρίπολη, 18 Οκτωβρίου 2000 
Ο Νομάρχης 

ΠΑΝΑΓΙΩΤΗΣ ΓΙΑΝΝΟΠΟΥΛΟΣ 


Αριθ. 4023 (8) 

Μεταφορά στο Τμήμα Εικαστικών Τεχνών της ΑΝΩΤΑΤΗΣ 
ΣΧΟΛΗΣ ΚΑΛΩΝ ΤΕΧΝΩΝ μιάς (1) κενής θέσης Διδα¬ 
κτικού - Ερευνητικού Προσωπικού (ΔΕΠ). 

ΑΝΩΤΑΤΗ ΣΧΟΛΗ ΚΑΛΩΝ ΤΕΧΝΩΝ 

Έχοντας υπόψη: 

1. Τις διατάξεις του άρθρου 14 παρ. 5α του Ν. 
2817/13.4.2000. 

2. Την απόφαση του Πρυτανικού Συμβουλίου του Τμή¬ 
ματος Εικαστικών Τεχνών της ΑΝΩΤΑΤΗΣ ΣΧΟΛΗΣ ΚΑ¬ 
ΛΩΝ ΤΕΧΝΩΝ (Συνεδρ. 26.10.2000). 

3. Την απόφαση της Γ ενικής Συνέλευσης του Τμήματος 
Εικαστικών Τεχνών (Συνεδρ. 2.11.2000). 

4. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τη μεταφορά στο Τμήμα Εικαστικών Τεχνών της ΑΝΩ¬ 
ΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ μιας (1) κενής θέσης Δι- 
δακτικού-Ερευνητικού Προσωπικού (ΔΕΗ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 2000 
Ο Πρύτανης 
ΙΩ. ΠΑΠΑΔΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην 12902/Γ-426 απόφαση των Υπουργών Εθνικής Οι¬ 
κονομίας - Οικονομικών - Μεταφορών και Επικοινωνιών 
πουδημοσιεύθηκεστοΦΕΚ 1162/19.9.2000 (τ. Β’) και αφο¬ 
ρά Ανάθεση, έγκριση και προκήρυξη διενέργειας στατι¬ 
στικής έρευνας κινητικότητας οχημάτων, στη σελ. 16390 
β’ στήλη, διορθώνεται η περίληψη (3) από τη λανθασμένη: 

«Αριθ. 12902/Γ-426 (3) 

Ανάθεση, έγκριση και προκήρυξη διενέργειας των 
ερευνών ξενοδοχειακών επιχειρήσεων και μπαρ - εστια¬ 
τορίων» στην ορθή: 

«Αριθ. 12902/Γ-426 (3) 

Ανάθεση, έγκριση και προκήρυξη διενέργειας στατιστι¬ 
κής έρευνας κινητικότητας οχημάτων». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




